**Szöveges értékelés**

**az Esztergályhorváti Községi Önkormányzat 2013.évi költségvetési beszámolójához**

Az államháztartásról szóló, módosított 2011. évi CXCV. törvény 23.§-a, valamint az államháztartás szervezetei beszámolási és könyvvezetési kötelezettségének sajátosságairól szóló, módosított 368/2011. (XII.31.)Korm. rendelet értelmében az önkormányzat a tárgyévet követően költségvetési beszámolót készít. A beszámolás alapját az önkormányzat és intézményei által elkészített számszaki információ képezi, amely lehetőséget ad szöveges értékelésre, valamint a zárszámadási előterjesztés, illetve rendelet-tervezet elkészítésére.

**I. ÁLTALÁNOS ÉRTÉKELÉS**

Az önkormányzat 2012. évi költségvetéséről és végrehajtásának szabályairól szóló 3/2013. (IV.09.) rendelettel jóváhagyott költségvetés főösszege 103.101 ezer Ft volt, a módosítások következtében 105.834 ezer Ft lett.

A költségvetési év prioritásait, súlyponti területeit:

az önként vállalt feladatok csökkentése,

a költségvetési intézmény működőképességének megtartása jelentette.

Ezek végrehajtása megtörtént. Már a költségvetés elfogadását követően a főbb célkitűzések folyamatos teljesítése kiemelt szempont volt, nevezetesen a kötelező önkormányzati feladatokat ellátó intézmények működőképességének megtartása, a közös fenntartású intézmények működésének biztosítása, az intézményi saját bevételek realizálása, a saját hatáskörű módosítások figyelembevétele, a fejlesztési rekonstrukciós célok eléréséhez a pályázati lehetőségek maximális kihasználása, az egyensúly követelményeinek szem előtt tartása.

Az önkormányzat költségvetése az eredeti előirányzathoz képest 2.733 ezer Ft-tal nőtt. A növekedés legfőbb tényezője az állami hozzájárulás növekedése volt.

**II. BEVÉTELEK**

Az önkormányzat intézményi bevételeinek alakulása az eredeti költségvetésben tervezett előirányzathoz viszonyítva túlteljesítést mutat.

Az önkormányzatok sajátos bevételei között a helyi adók 86 %-a folyt be, a gépjárműadónál 99 %-os teljesülés mutatkozik.

Az költségvetéshez szükséges bevételek meghatározó részarányát továbbra is a központi költségvetés a normatív állami támogatások révén biztosítja. A beszámolóban az előirányzathoz képest a teljesítés 100 %-ot mutat.

Az eredeti tervhez viszonyítva év közben növekedett a központosított állami támogatás előirányzata. Ezen belül az egyes jövedelempótló támogatásokhoz nyújtott központi támogatások növekedésének hatása a meghatározó.

Összefoglalva: a bevételek teljesítése kedvező volt, – a kieső bevételeket is ellentételezve – hozzájárult ahhoz, hogy az önkormányzat gazdálkodása stabil maradt és az alapvető feladatok teljesítése biztosított volt.

**III. KIADÁSOK**

Az önkormányzat teljesített kiadása 59.926 ezer Ft, amely az eredeti előirányzat és a módosított előirányzat teljesítésétől is elmarad.

A teljesített kiadások 56 %-a működési, fenntartási feladatokra, míg a kiadások 44 %-a felhalmozási célokra került felhasználásra.

A.) Működési kiadások

A működési kiadáson belül 2013. évben is meghatározó költségtényező volt a bér és járuléka, amely 20 %-ot jelentett. Ez az önkormányzatnál átlagban 3 fő foglalkoztatását biztosította. Arányaiban a tervezett szint felett került felhasználásra a dologi költségekre fordított összeg.

B.) Felhalmozási kiadások

A felhalmozási kiadások teljesítése 21.370 ezer Ft volt.

**IV. PÉNZMARADVÁNY**

Az önkormányzat tárgyévi módosított pénzmaradványa 60.895 ezer Ft.

A pénzmaradvány csökkenést mutat az előző évhez képest.

Felhasználása az 4.számú melléklet szerint történik.

**V. VAGYON ALAKULÁSA**

A felhalmozási feladatok teljesítése révén aktivált kiadások teljesítései eredményeként 20.280 ezer Ft-tal nőtt az önkormányzat vagyonának bruttó értéke 2012.évhez képest.

A beszámoló értékelése és a számszaki teljesítés adatai alapján megállapítható, hogy az önkormányzat 2013. évi költségvetési gazdálkodása eredményes volt.

Kérem a Tisztelt Képviselő-testületet, hogy a 2013. évi költségvetés teljesítéséről készült előterjesztést, valamint rendelet-tervezetet megtárgyalni és elfogadni szíveskedjenek.

**Esztergályhorváti,2013. április 15.**

**Kocsis Lajos**

**polgármester**